**Сабақтың тақырыбы :** «Аспан әлеміне саяхат»

**Мақсаты:**  
1.Оқушыларға ғарыш әлемі туралы түсінік алады, алғаш самғаған әлемдік және қазақтандық ғарышкерлер туралы түсінеді.  
2.Ғарыш әлеміне деген қызығушылық және танымдық қабілеті артады.Алған білімін өмірде қолданады.  
**Күтілетін нәтиже:**   
Баланың білуі: Ғарыш әлемі жайлы түсіне біледі.   
Баланың меңгеруі: Байқоңыр –ғарыш айлағы туралы меңгерді, алғаш самғаған әлемдік және қазақтандық ғарышкерлер туралы түсінеді.

**І. Қызығушылығын ояту.**  
Психологиялық дайындық.  
Мұғалім:Үлкенге де сіз,  
Кішіге де сіз,  
Сәлем бердік сіздерге  
Құрметпенен біз.

**Видео ролик көру.**

**ІІ.Мағынаны тану:**  
 Адам ерте кезден – ақ әлем денелерін жердегі құбылыстарға әсерін зерттеп білуге тырысқан. Ғарышқа жол 1957 жылы 4 қазанда ашылды.Әлемдегі тұңғыш тіршілік иесі Лайка – ғарышкер ит. Оны 1957 жылдың 3 – қарашасында ғарышқа салмағы 6 кг,2 жастан асқан кезде ғарыш кемесі «Спутник – 2» кемесімен ұшырды.   
1961 жылы 12 сәуірде адам баласы тарихында тұңғыш рет Ю.А. Гагарин «Восток» кемесімен жер шарын 108 минут уақытта бір айналып шыққан.Содан бері талай ғарышкерлер ұшып зерттеу жұмыстарын жүргізді..Сөйтіп, 12 – сәуір тарихта «Ғарышкерлер күні» деген атпен енді.

- Ғарыш дегенде ойларыңа не келеді?

-Ғарыш – табиғаттың бір бөлшегі. Жер ғарыштың бір бөлігі. Адам аспанға қарап, жұлдыздарды көреді. Сол жұлдыздар – ғарыш. Ғарышқа немен ұшады ? Ғарышкерлер зымыранмен ұшады. Олар ғарышқа ұшып барып, аспан әлемін зерттейді. Біз бүгін ғарышкер ағалармен, аспан әлемімен танысамыз. Зымырандар ұшатын орынды ғарыш айлағы деп атаймыз. Біздің Қазақстанда ғарыш айлағы Байқоңыр деген жерде орналасқан. Байқоңыр ғарыш айлағы - Қазақстанда, Қызылорда облысында орналасқан. Ғарышкерлердің бәрі осы жерден ғарышқа ұшады.

**Слайд арқылы аспан әлемімен танысу.**

Ғарыштық байланыс - ғарыш кеңістігіндегі жердің үстінен жүздеген серіктер ұшып жүр. Олардың біреулері радио және телевизиялық байланысты, басқалары Жерге ауа - райы туралы ақпарат жібереді, ал үшіншілерін ғылыми зерттеулер немесе әскери мақсаттарға қолданады. Кейбір серіктер секундына 8 шақырым жылдамдықпен ұшып, ұдайы қозғалыста болады. Ал басқалары Жердің тек бір ауданының үстінде орналасады. Адамдар ғарышты зерттеп, игеруді жалғастыруда.

Күн – Жерге ең жақын жұлдыз. Ғалымдар жұлдыздар мен ғаламшарларды алымды телескоптардың сондай - ақ, серіктерді, зондтарды және бортында ғарышкерлері бар ғарыш кемелерін аттандырып зерттейді. Ғарышкерлер кемені қарап, ұсақ жөндеу жұмыстарын жасау үшін ашық ғарышқа шығады.

Аспан әлемін зерттеу өте ерте кезден басталған. Бірақ әлі күнге дейін ғарыш құпиясы ашылған жоқ. Ғарышты адам игілігіне пайдалану үшін адамдар көп еңбектенді. Ғарышқа көптеген Жер серіктері ұшырылды. Әрбір Жер серігінің өзінің атқаратын жұмысы бар.Мысалы,олардың бірі аспандағы бұлттардың қозғалысын бақылайды. Солардан алған хабар бойынша мамандар ауа райын дәл болжай алады.Ал енді біреулері алып мұхиттарда жүрген үлкен-үлкен кемелерді қадағалайды.Кемелер апатқа ұшырай қалса солардан шыққан белгіні қабылдап,оны жерге хабарлайды.

Ғарышта адам демалатын ауа жоқ, көлеңке жақта қатты суық, күн түсіп тұрған жағы өте ыстық болады. Сондықтан осылардан сақтану үшін ғарышкерлер «скафандр» деп аталатын арнайы киім киеді. Скафандрдың арқасында ауа толтырылған баллоны, жермен және өзара байланысқа арналған байланыс құралдары болады Ұшу алдында ғарыш кемелерінің экипаждары ұз ақ жаттығады. Олар скафандрларға үйреніп, кеменің ұшуын басқаратын жабдықтарды мұқият зерделейді.

Сергіту сәті.«Ұшты, ұшты» ойыны.

Балалар, ғарышкерлер туралы тақпақ бәлесіңдер ме? Қане есімізге түсірейік, кім айтады? .  
 Келесі кезекте жаратылыстану ғылымын тіл ғылымдарымен байланыстырсақ. Қане, сыныптастар, аспан әлемі, Күн, Ай, жұлдыздар туралы **мақал-мәтелдер** білеміз бе? Білсек, бір-бірімізбен бөлісейік.

(оқушылар аспан әлемі туралы мақалдар айтады)

1. Ай жарқырап күн болмас, Өтірік жарқырап шын болмас.  
2. Күн құлақтанса, күрегіңді сайла, Ай құлақтанса, азығыңды сайла.  
3. Ай толғанын білмес, Жігіт болғанын білмес.  
4. Таразы туса, таң суиды. Сүмбіле туса, су суиды.  
5. Үркер суға түссе құт, Жерге түссе жұт.  
6. Жұлдыз тумай ай болмас, Жұрынды болмай бай болмас.  
7. Үркер үйден көрінсе, Үш ай тоқсан қысың бар.  
Үркер іңірде жамбасқа келсе, Жаз шықпаған несі бар.

**Үш тұғырлы тіл** үйлесімін тапқан бүгінгі Қазақстанда үш тілділік ұлттың мерейі саналады . Ендеше осы турасында да өзімізді сынап өтсек артық етпес. Яғни, қазақ тілінде берілген кез-келген сөздің орысша және ағылшынша баламасын тауып көрейік.. Ендеше, кеттік:

Ауа – воздух – air  
Ғаламшар – планета – planet  
Ай – луна – moon  
 Ғарыш – космос – space  
Күн – солнце – sun  
Жер – земля – earth

Ғарыш туралы білгенімізді бір саралап, сөзжұмбақ шешуге қалай қарайсыңдар?  
Т А Л Ғ А Т  
Т О Қ Т А Р  
Ю Р И Й  
Б А Й Қ О Ң Ы Р  
Ш О Л П А Н  
Л А Й К А  
З Е Р Т Т Е У  
Б А Т Ы Р  
1. Екінші болып ұшқан қазақ ғарышкері.  
2. Қазақтың тұңғыш ғарышкері.  
3. Ең алғаш болып ұшқан адам баласы.  
4. Қазақ еліндегі ғарышкерлер мекені қай жер?  
5. Аспан әлеміндегі жұлдыз атауы.  
6. Ғарышқа сапар шеккен алғашқы ғарышкер ит.  
7. Ғарышкерлер қандай жұмыстармен айналысады?  
8. Ер жүректі, батыл адамдарды кім деп атайды?

Қорытынды: Ежелден адамдардың арманы ғарыштың әлі де ашылмаған құпиясын, сырларын зерттеп білу болды. Жер бетіндегі барлық тіршілік атаулының тағдырына жауапты - адам. Біз өзіміздің тұратын Жер планетамызға ұқыптылық-құнттылықпен қарап, қорғауымыз керек.

Тәрбие сағатымыздың соңғы бөлімі «Сіздерден бізге бір тілек» деп аталады. Құрметті қонақтар, араларыңыздан біздерге тілек білдірем деушілер болса, сөз тізгіні өздеріңізде.

Ауа – воздух – air  
Ғаламшар – планета – planet  
Ай – луна – moon  
 Ғарыш – космос – space  
Күн – солнце – sun  
Жер – земля – earth

1. Ай жарқырап күн болмас, Өтірік жарқырап шын болмас.

2. Күн құлақтанса, күрегіңді сайла, Ай құлақтанса, азығыңды сайла.

3. Ай толғанын білмес, Жігіт болғанын білмес.

4. Таразы туса, таң суиды. Сүмбіле туса, су суиды.

5. Үркер суға түссе құт, Жерге түссе жұт.

6. Жұлдыз тумай ай болмас, Жұрынды болмай бай болмас.